ΓΡΑΠΤΗ ΕΡΩΤΗΣΗ P-0977/00

υποβολή: Juan Ojeda Sanz (PPE-DE) προς την Επιτροπή

(22 Μαρτίου 2000)

Θέμα: Ευρωπαϊκός ναυπηγικός τομέας

Κατά τον Φεβρουάριο και τον Μάρτιο του τρέχοντος έτους μια αντιπροσωπεία της Επιτροπής πραγματοποίησε συναντήσεις με τις κορεατικές αρχές για να τους εκφράσει, εκ νέου, τη βαθειά ανησυχία που επικρατεί στον ευρωπαϊκό ναυπηγικό τομέα όσον αφορά τις αθέμιτες πρακτικές που, σύμφωνα με όλες τις ενδείξεις, εφαρμόζει η χώρα αυτή και που έχουν θέσει σε κίνδυνο την ίδια την ύπαρξή του.

Μπορεί η Επιτροπή να μας πληροφορήσει ποια θέματα εθίγησαν και για ποιους λόγους δεν καταλήξαμε σε συμφωνία;

Γνωρίζοντας την απελπιστική κατάσταση του εν λόγω τομέα, ποιες δράσεις σκοπεύει να αναλάβει η Επιτροπή;

Δεδομένου ότι πρόκειται για ένα ζήτημα που δεν αφορά μόνον την Ευρώπη, οι ΗΠΑ και η Ιαπωνία συμμερίζονται τις ανησυχίες της ΕΕ;

Σε περίπτωση που η Κορέα παραμείνει αμετακίνητη στις θέσεις της, σκέπτεται η Επιτροπή να παραπέμψει, με τηνποστήριξη της ευρωπαϊκής ναυπηγικής βιομηχανίας, το εν λόγω θέμα στην Παγκόσμια Οργάνωση Εμπορίου;

Απάντηση του κ. Lamy εξ ονόματος της Επιτροπής

(18 Απριλίου 2000)

Η Επιτροπή συμμερίζεται τις ανησυχίες τις οποίες μετέφερε το Αξιότιμο Μέλος του Κοινοβουλίου σχετικά με τον ευρωπαϊκό ναυπηγικό τομέα.

Μετά τα συμπεράσματα του Συμβουλίου Βιομηχανίας της 9ης Νοεμβρίου 1999, η Επιτροπή ξεκίνησε έναν διάλογο με την Κορέα προκειμένου να τεθεί τέρμα στις αθέμιτες πρακτικές των ναυπηγείων της Κορέας. Η Επιτροπή πραγματοποίησε τρεις διμερείς συνεδριάσεις, την πρώτη στο Παρίσι το Δεκέμβριο του 1999, τη δεύτερη στη Σεούλ το Φεβρουάριο του 2000 και την τρίτη στις Βρυξέλλες από 14 έως 16 Μαρτίου 2000. Στόχος των συζητήσεων αυτών ήταν να αναλάβει η Κορέα ισχυρές δεσμεύσεις με σκοπό τη σταθεροποίηση της παγκόσμιας αγοράς του ναυπηγικού τομέα, πράγμα το οποίο θα βοηθούσε στην άνοδο των τιμών. Για την επίτευξη των στόχων αυτών, η Κορέα θα πρέπει να αναλάβει τηνποχρέωση να μην ενισχύει τα προβληματικά ναυπηγεία της, ούτε να επιδοτεί τον τομέα αυτόν είτε με άμεσο είτε με έμμεσο τρόπο. Επίσης, θα πρέπει να αναληφθούν δεσμεύσεις όσον αφορά τη χρηματοδοτική διαφάνεια και την τήρηση των διεθνών λογιστικών προτύπων.

Στις 29 Μαρτίου 2000 η Κορέα απέστειλε ένα κείμενο συμφωνηθέντων πρακτικών με το οποίο αποδέχεται, με ορισμένες εξαιρέσεις, τις προτάσεις της Επιτροπής. Εάνπάρξει συμφωνία μέσα σε σύντομο χρονικό διάστημα, η Επιτροπή, σε συνεργασία με την ευρωπαϊκή βιομηχανία και τα κράτη μέλη, θα μπορεί να ασκεί μια πολύ αυστηρή παρακολούθηση για να ελέγχει την τήρηση τωνποχρεώσεων της Κορέας.

Σε περίπτωση μη τήρησης τωνποχρεώσεων αυτών ή απουσίας συγκεκριμένων αποτελεσμάτων στην αγορά, η ευρωπαϊκή βιομηχανία ανήγγειλε ότι, δυνάμει του κανονισμού σχετικά με τα εμπόδια στο εμπόριο, δηλαδή του κανονισμού (ΕΚ) αριθ. 3286/94 του Συμβουλίου της 22ας Δεκεμβρίου1994, που καθορίζει κοινοτικές διαδικασίες στον τομέα της κοινής εμπορικής πολιτικής για να διασφαλιστεί η άσκηση των δικαιωμάτων της Κοινότητας στο πλαίσιο των κανόνων του διεθνούς εμπορίου, ιδίως αυτών που έχουν θεσπιστεί στο πλαίσιο του Παγκόσμιου Οργανισμού Εμπορίου (ΠΟΕ)(1), μπορεί να προβεί σε καταγγελία ενώπιον της Επιτροπής σχετικά με τις πρακτικές επιδοτήσεων της Κορέας. Εφόσον τα αποδεικτικά στοιχεία που περιέχονται στο φάκελο

της καταγγελίας κριθούν επαρκή, η Επιτροπή θα είναι σε θέση να προβεί στην έναρξη έρευνας η οποία θα μπορούσε να καταλήξει ενώπιον του οργάνου διευθέτησης διαφορών του ΠΟΕ. Έτσι, η Κοινότητα θα μπορούσε να εξεύρει λύση σχετικά με την επιβολή κυρώσεων στις εν λόγω πρακτικές.

Η Επιτροπή, στο πλαίσιο της τήρησης των διεθνών τηςποχρεώσεων, είναι έτοιμη να προτείνει τη χρήση όλων των διαθέσιμων οργάνων εμπορικής πολιτικής προκειμένου να βρεθεί λύση στα προβλήματα του εν λόγω τομέα.

Στην Ιαπωνία, η βιομηχανία του ναυπηγικού τομέα, η οποία έχει επίσης πληγεί από τον επιθετικό ανταγωνισμό της Κορέας, ανέφερε τη δυνατότητα ανάληψης δράσης κατά της Κορέας σε επίπεδο ΠΟΕ. Οι αρχές της Ιαπωνίας ανέφεραν επίσης ότι προτίθενται να συμμετάσχουν σε μια ενδεχόμενη δράση της Κοινότητας ενώπιον του ΠΟΕ. Η αμερικανική βιομηχανία, από την πλευρά της, απευθύνθηκε στις αρμόδιες αρχές προκειμένου να ζητήσει μια εμπορική παρέμβαση αυτού του είδους κατά της Κορέας.

Η Επιτροπή αποδίδει ιδιαίτερη προσοχή στο θέμα αυτό καθώς και στις επιπτώσεις τις οποίες έχει ο αθέμιτος ανταγωνισμός των ναυπηγείων της Κορέας στην κατάσταση της κοινοτικής βιομηχανίας.

(1) ΕΕ L 349 της 31.12.1994.